title: Recueil général et complet des fabliaux des 13e et 14e siècles/D’une seule Fame qui servoit C Chevaliers de tous points
text: # Recueil général et complet des fabliaux des 13e et 14e siècles/D’une seule Fame qui servoit C Chevaliers de tous points
  
  ### xxvi D'UNE SEULE FAME QUI À SON CON SERVOIT .C. CHEVALIERS DE TOUS POINS.
  
  ﻿Cent chevalier, qui là manoient, E n ung chastel sor mer estoient
  
  Cent chevalier, qui là manoient,
  
  Pour aus et le païs desfendre,
  
  Par que nus ne les pouïst prendre.
  
  Chascun jor assaut lor livroient
  
  Sarrazin, qui Deu ne créoient.
  
  Par acort furent trêves mises
  
  Entre les parties et prises,
  
  Tant que chascun à lonc séjour
  
  Retorna et fist son labour.
  
  Li chastiax estoit biax et gens,
  
  Mais assis estoit loing de gens ; Deux fames entr’ax touz avoient,
  
  Qui por aus buer les servoient ; Assez estoient de bel atour.
  
  Qui plus plus, qui miex, à son tour,
  
  D’eles faisient lor volenté
  
  Chascuns, et à cele plenté,
  
  Et sà et là, ce est la somme,
  
  Com fame puet miex servir home.
  
  